b'\n_START_ARTICLE_\nBatman: Gothamin ritari\n_START_SECTION_\nHave I Got A Story For You\n_START_PARAGRAPH_\nJosh Olsonin k\xc3\xa4sikirjoittamassa tarinassa kolme nelj\xc3\xa4st\xc3\xa4 nuorukaisesta v\xc3\xa4itt\xc3\xa4\xc3\xa4 n\xc3\xa4hneens\xc3\xa4 Batmanin ja kertovat oman n\xc3\xa4kemyksens\xc3\xa4 y\xc3\xb6n ritarista.\n_START_SECTION_\nCrossfire\n_START_PARAGRAPH_\nToisen tarinan k\xc3\xa4sikirjoitti Greg Rucka Jordan Goldbergin tarinan pohjalta, jossa  etsiv\xc3\xa4 Crispus Allen ep\xc3\xa4ilee Batmanin luotettavuutta. Pian h\xc3\xa4n saa vastauksen jouduttuaan etsiv\xc3\xa4parinsa Ramirezin kanssa kahden mafian ristituleen.\n_START_SECTION_\nField Test\n_START_PARAGRAPH_\nJordan Goldbergin k\xc3\xa4sikirjoittamassa kolmannessa tarinassa nuori Bruce Wayne kokeilee uusia huipputeknisi\xc3\xa4 laitteita Batman-asuunsa. Pian h\xc3\xa4n kuitenkin huomaa ett\xc3\xa4 jotkut asiat eiv\xc3\xa4t vain ole tarkoitettu Batmanin el\xc3\xa4m\xc3\xa4ss\xc3\xa4.\n_START_SECTION_\nIn Darkness Dwells\n_START_PARAGRAPH_\nDavid S. Goyerin k\xc3\xa4sikirjoittama jakso Jordan Goldbergin tarinan pohjalta vie Batmanin Gothamin viem\xc3\xa4rist\xc3\xb6\xc3\xb6n, jossa h\xc3\xa4n kohtaa Killer Crocin. H\xc3\xa4net on huumattu Linnunpel\xc3\xa4ttimen pelkokaasulla, mik\xc3\xa4 aiheuttaa my\xc3\xb6s sekasortoa syvemm\xc3\xa4ll\xc3\xa4 viem\xc3\xa4riss\xc3\xa4.\n_START_SECTION_\nWorking Through Pain\n_START_PARAGRAPH_\nViidenness\xc3\xa4 Brian Azzarellon k\xc3\xa4sikirjoittamassa tarinassa k\xc3\xa4yd\xc3\xa4\xc3\xa4n l\xc3\xa4pi Bruce Waynen alkuvaihetta harjoitellessaan hy\xc3\xb6dyllisi\xc3\xa4 tekniikoita Batmanin roolia varten. H\xc3\xa4n saa opastusta intialaiselta naiselta Cassandralta, kuinka hallita fyysisen ja henkisen kivun aiheuttamat seuraukset.\n_START_SECTION_\nDeadshot\n_START_PARAGRAPH_\nAlan Burnett k\xc3\xa4sikirjoitti elokuvan viimeisen tarinan, jossa Batman joutuu kohtaamaan salamurhaajan Deadshotin, jonka intohimon kohteena ovat aseet. Batmanilla onkin teht\xc3\xa4v\xc3\xa4n\xc3\xa4 pys\xc3\xa4ytt\xc3\xa4\xc3\xa4 asia, josta kaikki sai alkunsa.'